ᱦᱚᱨᱤᱫᱣᱟᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱦᱚᱨᱤᱫᱣᱟᱨ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: HW), ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱦᱚᱨᱤᱫᱣᱟᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱠᱚᱧᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱢᱚᱨᱟᱫᱟᱵᱟᱫᱽ ᱰᱤᱵᱤᱡᱚᱱ ᱨᱮ ᱦᱤᱡᱩᱜᱼᱟ ᱾

ᱦᱚᱨᱤᱫᱣᱟᱨ ᱫᱚ ᱯᱩᱭᱞᱩ ᱫᱷᱟᱣ ᱑᱘᱘᱖ ᱥᱮᱨᱢᱟ ᱨᱮ ᱪᱟᱸᱜᱟ ᱞᱟᱭᱤᱱ ᱦᱚᱛᱮᱛᱮ ᱞᱚᱠᱥᱚᱨ ᱠᱷᱚᱱ ᱚᱣᱫᱷ ᱟᱨ ᱨᱳᱦᱤᱞᱠᱷᱚᱸᱰ ᱨᱮᱞᱣᱮ ᱰᱟᱦᱟᱨ ᱫᱚ ᱨᱩᱲᱠᱤ ᱦᱚᱛᱮᱛᱮ  ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱙᱐᱖ ᱥᱮᱨᱢᱟ ᱨᱮ  ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱛᱟᱦᱮᱸᱫ ᱾Trade and Communications  The Imperial Gazetteer of India, v. 21, p. 375.

ᱧᱮᱱᱮᱞ
ᱱᱚᱣᱟ ᱥᱴᱮᱥᱚᱱ ᱫᱤᱞᱞᱤ, ᱦᱟᱣᱲᱟ ᱟᱨ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱠᱚ ᱡᱚᱲᱟᱣ ᱞᱟᱹᱜᱤᱫ ᱞᱚᱠᱥᱚᱨ-ᱫᱮᱦᱨᱟᱫᱩᱱ ᱨᱮᱞ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱠᱚᱧᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱢᱤᱫ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ, ᱦᱚᱨᱤᱫᱣᱟᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱵᱨᱚᱰᱜᱮᱡᱽ ᱞᱟᱭᱤᱱ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱦᱚᱨᱤᱫᱣᱟᱨ ᱨᱮᱱᱟᱜ ᱫᱮᱵᱽᱯᱩᱨᱟ ᱴᱚᱴᱷᱟ ᱨᱮ ᱮᱱ.ᱮᱪ. ᱕᱘ ᱨᱮ ᱢᱮᱱᱟᱜᱼᱟ ᱾ ᱨᱤᱥᱤᱠᱮᱥ ᱨᱮᱱᱟᱜ ᱥᱩᱨ ᱨᱮ ᱢᱮᱱᱟᱜ ᱥᱴᱮᱥᱚᱱ ᱫᱚ ᱢᱤᱫ ᱪᱟᱸᱜᱟ ᱞᱟᱭᱤᱱ ᱨᱮ ᱦᱚᱨᱤᱫᱣᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱟᱪᱮ ᱥᱮᱫ, ᱢᱩᱬ ᱨᱮᱞ ᱥᱴᱮᱥᱚᱱ ᱫᱚ ᱥᱚᱦᱟᱨᱚᱱᱯᱩᱨ (᱗᱖ ᱠᱤᱞᱚᱢᱤᱴᱚᱨ) ᱨᱮ ᱢᱮᱱᱟᱜᱼᱟ ᱟᱨ ᱠᱚᱧᱮ ᱥᱮᱫ, ᱢᱩᱬ ᱨᱮᱞ ᱥᱴᱮᱥᱚᱱ ᱫᱚ ᱫᱮᱦᱨᱟᱫᱩᱱ (᱕᱒ ᱠᱤᱞᱚᱢᱤᱴᱚᱨ) ᱨᱮ ᱢᱮᱱᱟᱜᱼᱟ ᱾

ᱴᱷᱟᱶ
ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱚᱦᱚᱨ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱡᱟᱹᱥᱛᱤ ᱜᱟᱱ ᱦᱚᱴᱮᱞ ᱠᱷᱚᱱ ᱥᱮᱱᱚᱜ ᱟᱜ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱨᱮᱞᱣᱮ ᱰᱤᱯᱟᱨᱴᱢᱮᱱᱴ ᱦᱚᱛᱮᱛᱮ ᱢᱤᱫ ᱴᱩᱨᱤᱥᱴ ᱤᱱᱯᱷᱚᱨᱢᱮᱥᱚᱱ ᱥᱮᱱᱴᱟᱨ ᱦᱚᱛᱮᱛᱮ ᱜᱚᱲᱚᱭ ᱦᱟᱛᱟᱣ ᱟᱠᱟᱱᱟ ᱾ ᱠᱚᱢᱯᱭᱩᱴᱟᱨᱤᱡᱮᱰ ᱵᱤᱨᱩᱫᱷ ᱵᱮᱵᱚᱥᱛᱟ ᱮᱢᱚᱜᱼᱟ ᱾ 
ᱨᱮᱞᱣᱮ ᱥᱴᱮᱥᱚᱱ ᱥᱩᱨ ᱨᱮ ᱦᱚᱨᱤᱫᱣᱟᱨ ᱨᱮᱱᱟᱜ ᱭᱩᱴᱤᱥᱤ ᱨᱚᱰᱣᱮᱡᱽ ᱵᱟᱥ ᱥᱴᱮᱥᱚᱱ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱦᱚᱨᱤᱫᱣᱟᱨ ᱟᱨ ᱚᱱᱟ ᱥᱩᱨ ᱨᱮᱱᱟᱜ ᱴᱚᱴᱷᱟ ᱡᱮᱞᱮᱠᱟ ᱫᱤᱞᱞᱤ ᱟᱨ ᱢᱚᱥᱩᱨᱤ, ᱢᱤᱨᱟᱴ, ᱥᱚᱦᱟᱨᱚᱱᱯᱩᱨ, ᱜᱟᱡᱤᱭᱟᱵᱟᱫᱽ, ᱠᱟᱱᱯᱩᱨ, ᱞᱚᱠᱷᱱᱚᱣ, ᱵᱟᱨᱮᱞᱤ, ᱥᱤᱢᱞᱟ, ᱫᱮᱦᱨᱟᱫᱩᱱ, ᱵᱚᱫᱽᱨᱤᱱᱟᱛᱷ, ᱱᱮᱭᱱᱤᱛᱟᱞ, ᱨᱟᱱᱤᱠᱷᱮᱴ ᱟᱨ ᱩᱛᱛᱚᱨᱠᱟᱥᱤ ᱮᱢᱟᱱ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱢᱩᱬ ᱴᱷᱟᱶ ᱠᱚ ᱞᱟᱹᱜᱤᱫ ᱨᱤᱜᱩᱞᱟᱨ ᱥᱮᱵᱟ ᱮᱢᱚᱜᱼᱟ ᱾ ᱫᱮᱦᱨᱟᱫᱩᱱ ᱠᱷᱚᱱ ᱔᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱡᱚᱞᱞᱤ ᱜᱨᱟᱱᱴ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱱᱚᱶᱟ ᱥᱴᱮᱥᱚᱱ ᱫᱚ ᱧᱩᱛᱩᱢᱟᱱ ᱦᱮᱡ ᱥᱮᱱᱚᱜ "ᱪᱟᱨ-ᱫᱷᱟᱢ" ᱟᱨ ᱮᱴᱟᱜ ᱴᱩᱨᱤᱥᱴ ᱥᱴᱮᱥᱚᱱ ᱞᱟᱹᱜᱤᱫ ᱢᱩᱬᱩᱛ ᱨᱮᱞ ᱥᱴᱮᱥᱚᱱ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱦᱚᱨᱤᱫᱣᱟᱨ ᱫᱚ ᱥᱤᱧᱚᱛ ᱨᱮ ᱦᱤᱱᱫᱩ ᱫᱷᱚᱨᱚᱢ ᱨᱮᱱᱟᱜ ᱗ ᱯᱚᱵᱤᱛᱨᱚ ᱥᱚᱦᱚᱨ ᱠᱷᱚᱱ ᱢᱤᱫᱴᱟᱹᱝ ᱢᱮᱱᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱫᱚ ᱫᱷᱚᱨᱚᱢ ᱛᱟᱞᱢᱟ, ᱥᱮᱪᱮᱫ ᱛᱟᱞᱢᱟ ᱟᱨ ᱟᱹᱰᱤ ᱢᱟᱨᱟᱝ ᱦᱚᱲ ᱮᱞ ᱦᱤᱥᱟᱹᱵᱽ ᱛᱮ ᱯᱟᱥᱱᱟᱣ ᱟᱨ ᱯᱟᱥᱱᱟᱣᱚᱜ ᱠᱟᱱᱟ ᱾

ᱤᱱᱯᱷᱨᱟᱥᱴᱨᱚᱠᱪᱚᱨ ᱟᱨ ᱵᱮᱵᱚᱥᱛᱟ
ᱦᱚᱨᱤᱫᱣᱟᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱱᱟᱣᱟ ᱛᱮᱭᱟᱨ ᱟᱠᱟᱱᱟ ᱟᱨ ᱨᱤᱴᱟᱨᱤᱝ ᱚᱲᱟᱜ ᱟᱨ ᱣᱮᱭᱴᱤᱝ ᱦᱚᱞ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱠᱚᱧᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ
 ᱥᱤᱧᱚᱛ ᱨᱮᱞ ᱤᱱᱯᱷᱳ: ᱦᱚᱨᱤᱫᱣᱟᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱢᱮᱯ

ᱛᱷᱚᱠ:ᱦᱚᱨᱤᱫᱣᱟᱨ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱢᱚᱨᱟᱫᱟᱵᱟᱫᱽ ᱨᱮᱞᱣᱮ ᱠᱷᱚᱸᱰ
ᱛᱷᱚᱠ:ᱩᱛᱛᱚᱨᱟᱠᱷᱚᱸᱰ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ